અમદાવાદ- મુખ્યપ્રધાન વિજય રૂપાણીએ જણાવ્યું કે, ઉતરાયણ પર્વે પતંગના દોરાને કારણે પક્ષીઓને થતી ઇજાઓથી બચાવવા કરૂણાા અભિયાન દ્વારા રાજ્ય સરકાર કટિબદ્ધ છે. ૧૦થી ૨૦ જાન્યુઆરી સુધી ચાલનારું કરૂણા અભિયાન દ્વારા પ્રત્યેક જીવ પ્રત્યે સરકારની જવાબદારી અને જીવદયાની એક મોટી મુહિમ છે. ગુજરાતમાં મકરસંક્રાંતિના તહેવારમાં જીવ હિંસા ન થાય એની તકેદારી સરકાર રાખી રહી છે. ચાઇનીઝ દોરાના ઉપયોગ વિરુદ્ધ સરકાર સર્તક છે. પંખીઓને દોરીઓના કારણે નિર્દોષ પક્ષીઓને થતું નુકસાન રોકવાનો સરકારે પ્રયાસ કર્યો છે. વિજય રૂપાણીએ અમદાવાદમાં વન વિભાગના એનિમલ-બર્ડ હેલ્થ રેસ્કયુ કેર સેન્ટરની નિરીક્ષણ મૂલાકાત લઇને કરૂણા અભિયાન હેઠળ તંત્રની સજ્જતાની બારીકાઇથી વિગતો મેળવી હતી.